Jirbħu L-Konkors Kanzunetta Indipendenza Junior D-Dwett Katryna u Rihana - Segwi Aktar Hawn!
Illejla waqt KKI Junior li xxandar fuq NET Television u ġie ppreżentat minn Mark Azzopardi u Emma Cutajar, kantaw total ta' 20 finalist/a. Kull kanzunetta kellha l-ispeċjalità tagħha u kellna varjetà kbira ta' stili u vuċijiet. Minn dawn l-20 kanzunetti, rebħet Tfixkluniex Tħawduniex ta' Katryna u Rihana fuq kliem ta' Emil Calleja Bayliss u mużika ta' Kaya. Ir-rebbieħa tat-televoting kienet il-kanzunetta Nixtieq kantata minn Rihanna Marie fuq kliem ta' Rita Pace u mużika ta' Marco Debono. Il-kanzunetta Stennew Ftit ta' Eve Tabone miktuba minn Emil Calleja Bayliss u kompożizjoni ta' Mark Spiteri Lucas rebħet il-kategorija tal-kantanti minn 11-il sena 'l isfel. Fit-tieni post ġiet Żarbuna Waħda ta' Kayleen Mercieca miktuba minn Rita Pace u mużika ta' Marco Debono segwita fit-tielet post minn M'Hemmx Kliem ta' Marija Djinovic fuq kliem ta' Emil Calleja Bayliss u mużika ta' Mark Spiteri Lucas. Il-kanzunetta Tfixkluniex Tħawduniex ta' Katryna u Rihana bi kliem ta' Emil Calleja Bayliss u mużika ta' Kaya rebħet il-kategorija tal-kantanti sa 15-il sena. Fit-tieni post ġiet Nixtieq kantata minn Rihanna Marie u miktuba minn Rita Pace u mużika ta' Marco Debono segwita minn Għażiż Pittur ta' Luana Schembri fuq kliem ta' Rita Pace u mużika ta' Mark Spiteri Lucas, fit -tielet post. Nifirħu lil dawn il-kantanti bravissimi kollha u nittamaw li nerġgħu narawhom ixerrdu t-talent tagħhom ma ndumux! Prosit kbira mill-ġdid lid-dwett Katryna u Rihana, kif ukoll lit-tim mill-aqwa tagħhom Emil Calleja Bayliss U Kaya! Issa jmiss għada l-KKI fl-istess ħin fuq NET Television. Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Bil-Filmat: Serataron Ilbieraħ Jwaqqfu T-Trażmissjoni Minħabba Inċident "Kien Ilek Żmien Ma Toħroġ Iżda Dan Il-Misħut Virus Kellu Jilħqek Xorta" – Ryan Borg "Żewġ Pulizija Nisa Waqqfu Lit-Tfal Aħna U Sejrin Lura Lejn Il-Karozza" - Omm Lydon L-Għannej Ċkejken U Missieru Jirbħu L-Golden Buzzer Waqt Malta's Got Talent!